钦定古今图书集成/明伦汇编/官常典/第109卷 > 夏后氏
## 钦定古今图书集成/明伦汇编/官常典/第109卷 > 夏后氏

### 帝禹封帝尧子丹朱于唐帝舜子商均于虞

按：《史记。五帝本纪》：“禹践天子位，尧子丹朱，舜子商均，
皆有疆土，以奉先祀，服其服，礼乐如之。以客见天子，
天子弗臣，示不敢专也。”

〈注〉谯周曰：“以唐封尧之子，以虞封舜之子。”索隐曰：《汉书律历志》云封尧子朱于丹渊，为诸侯。商均封虞，在梁国，今虞城县也。正义曰：《括地志》云：“定州唐县，尧后所封；宋州虞城县，舜后所封也。”

按《陈世家》：“昔舜为庶人时，尧妻之二女，居于妫汭，其
后因为氏姓”，姓妫氏。舜已崩，传禹天下，而舜子商均
为封国。夏后之时，或失或续。

〈注〉《索隐》曰：按商均所封虞，即今之梁国。虞城，夏代

“犹封虞思、虞遂” 是也。

按《通鉴前编》注：“帝舜有虞氏妃女罃，生义均及季釐，
均封商。”今商之商洛有尧女墓，武关西北百二十里
商城是也。禹封其子于虞，季釐封于缗，其后为夏桀
所克。

按《路史》：“帝禹禘黄帝而封丹朱唐商均之子于虞，作
宾王家。”

〈注〉“天子弗臣”，谓不以臣礼责，君臣之义固定，故云“作宾者异于诸臣”矣。

### 帝少康元岁诸侯来朝宾虞公

按：《竹书纪年》云云。

帝少康二十二岁，帝奔虞，虞君思妻之二女。

按《左传哀公元年》：“伍员曰：‘少康为仍牧正，惎浇能戒
之。浇使椒求之，逃奔有虞，为之庖正，以除其害。虞思
于是妻之以二姚，而邑诸纶。有田一成，有众一旅，能
布其德，而兆其谋，以收夏众，抚其官职’。”

按《通鉴前编》：“少康二十二岁，自有仍奔虞，虞君思妻
之二女。”